title: Directiva 97/75/CE a Consiliului din 15 decembrie 1997 de modificare și extindere la Regatul Unit a Directivei 96/34/CE privind acordul-cadru referitor la concediul pentru creșterea copilului încheiat de UNICE, CEIP și CES

text:
               05/Volumul 05

               RO

               Jurnalul Ofícial al Uniunii Europene

               31

         31997L0075

               L 010/24

               JURNALUL OFÍCIAL AL UNIUNII EUROPENE

      DIRECTIVA 97/75/CE A CONSILIULUI

   din 15 decembrie 1997
   de modificare și extindere la Regatul Unit a Directivei 96/34/CE privind acordul-cadru referitor la concediul pentru creșterea copilului încheiat de UNICE, CEIP și CES
   CONSILIUL UNIUNII EUROPENE,
   având în vedere Tratatul de instituire a Comunității Europene și, în special, articolul 100 al acestuia,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Consiliul, hotărând în conformitate cu Acordul privind politica socială, anexat la Protocolul nr. 14 la tratat și, în special, cu articolul 4 alineatul (2), adoptă Directiva 96/34/CE (4); întrucât, în consecință, directiva în cauză nu se aplică Regatului Unit al Marii Britanii și Irlandei de Nord;
   întrucât Consiliul European de la Amsterdam care a avut loc la 16 și 17 iunie a luat notă cu satisfacție de acordul Conferinței Interguvernamentale cu privire la încorporarea Acordului privind politica socială în tratat și, de asemenea, cu privire la necesitatea de a găsi mijloacele care să confere efecte juridice, înainte de semnarea Tratatului de la Amsterdam, voinței Regatului Unit de a accepta directivele deja adoptate pe baza acordului respectiv; întrucât scopul prezentei directive este de a atinge acest obiectiv prin aplicarea Directivei 96/34/CE Regatului Unit;
   întrucât faptul că Directiva 96/34/CE nu este aplicabilă pe teritoriul Regatului Unit afectează în mod direct funcționarea pieței comune; întrucât punerea în aplicare în toate statele membre a acordului-cadru anexat directivei menționate și, în special, principiul concilierii responsabilităților parentale și profesionale în cazul părinților care lucrează în toate statele membre vor îmbunătăți funcționarea pieței comune;
   întrucât punerea în aplicare a acordului-cadru vizează, în special, atingerea obiectivelor referitoare la egalitatea de tratament între bărbați și femei în ceea ce privește posibilitățile de încadrare în muncă și tratamentul la locul de muncă, precum și concilierea vieții profesionale și familiale;
   întrucât adoptarea prezentei directive va permite aplicarea Directivei 96/34/CE în Regatul Unit; întrucât, de la data la care prezenta directivă intră în vigoare, termenul „state membre” menționat în Directiva 96/34/CE se interpretează ca incluzând Regatul Unit,
   ADOPTĂ PREZENTA DIRECTIVĂ:
   Articolul 1
   Fără a aduce atingere articolului 2, Directiva 96/34/CE se aplică Regatului Unit al Marii Britanii și Irlandei de Nord.
   Articolul 2
   La articolul 2 din Directiva 96/34/CE se introduce alineatul (1a):

      „(1a)   În ceea ce privește Regatul Unit al Marii Britanii și Irlandei de Nord, data de 3 iunie 1998 menționată la alineatul (1) se înlocuiește cu data de 15 decembrie 1999.”

   Articolul 3
   Prezenta directivă se adresează statelor membre.

      Adoptată la Bruxelles, 15 decembrie 1997.

            Pentru Consiliu

            Președintele

         J.-C. JUNCKER

      (1)  JO C 335, 6.11.1997.

      (2)  JO C 371, 8.12.1997.

      (3)  JO C 355, 21.11.1997.

      (4)  JO L 145, 19.6.1996, p. 4.


title: Directiva Consiliului din 30 iulie 1963 privind liberalizarea transferurilor aferente tranzacțiilor invizibile care nu au legătură cu circulația mărfurilor, serviciilor, capitalurilor și persoanelor

text:
               06/Volumul 01

               RO

               Jurnalul Ofícial al Uniunii Europene

               3

         31963L0474

               P 125/2240

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 30 iulie 1963
   privind liberalizarea transferurilor aferente tranzacțiilor invizibile care nu au legătură cu circulația mărfurilor, serviciilor, capitalurilor și persoanelor
   (63/474/CEE)
   CONSILIUL COMUNITĂȚII ECONOMICE EUROPENE,
   având în vedere Tratatul de instituire a Comunității Economice Europene, în special articolul 63 și articolul 106 alineatul (3),
   având în vedere propunerea Comisiei,
   având în vedere avizul Adunării (1),
   având în vedere avizul Comitetului Economic și Social,
   întrucât realizarea pieței comune presupune eliminarea cât mai rapidă și mai extinsă a restricțiilor privind plățile între rezidenții statelor membre;
   întrucât cu privire la transferurile aferente tranzacțiilor invizibile enumerate în anexa III la tratat, care nu sunt reglementare de dispozițiile articolului 106 alineatele (1) și (2) sau de capitolul privind libera circulație a capitalurilor, nivelul de liberalizare a transferurilor atins în statele membre este deja foarte ridicat;
   întrucât, din aceste motive și având în vedere situația economică a statelor membre, liberalizarea transferurilor cu privire la toate tranzacțiile în cauză sub forma unei autorizații generale sau, cel puțin, a acordării „oricărei autorizații de schimb solicitate” pare posibilă din acest moment, fără a fi necesară atingerea unui stadiu mai avansat al perioadei de tranziție,
   ADOPTĂ PREZENTA DIRECTIVĂ:
   Articolul 1
   (1)   Statele membre acordă orice autorizație de schimb necesară pentru transferurile între rezidenții statelor membre, aferentă tranzacțiilor invizibile enumerate în anexa la prezenta directivă.
   (2)   Statele membre asigură transferurile aferente acestor tranzacții în cursul schimburilor practicate pentru plățile referitoare la tranzacții curente.
   Articolul 2
   (1)   Dispozițiile prezentei directive nu limitează dreptul statelor membre de a verifica natura și realitatea tranzacțiilor sau transferurilor și de a lua măsurile necesare pentru a împiedica încălcări ale actelor cu putere de lege și normelor administrative ale acestora.
   (2)   Statele membre simplifică, în măsura posibilului, formalitățile de autorizare și de control care se aplică la efectuarea transferurilor, și, după caz, se consultă în vederea acestei simplificări.
   Articolul 3
   Statele membre pun în aplicare măsurile necesare pentru a se conforma prezentei directive în termen de cinci luni de la data notificării și informează de îndată Comisia cu privire la aceasta.
   Articolul 4
   Prezenta directivă se adresează tuturor statelor membre.

      Adoptat la Bruxelles, 30 iulie 1963.

            Pentru Consiliu

            Președintele

         J. M. A. H. LUNS

      (1)
         Jurnalul Oficial al Comunităților Europene nr. 61, 19 aprilie 1963, p. 1275/63.
   ANEXĂ
   Tranzacții invizibile prevăzute la articolul 1 din directivă

               —

               Speze bancare;

               —

               Cheltuieli de reprezentare;

               —

               Participarea filialelor și sucursalelor la cheltuielile generale ale societății principale care are sediul în străinătate și viceversa;

               —

               Diferențe, garanții și depozite privind operațiunile la termen cu privire la mărfuri, efectuate conform practicii comerciale obișnuite;

               —

               Cotizații (cu excepția cotizațiilor care reprezintă o remunerație pentru servicii și a cotizațiilor achitate unor organisme oficiale sau private de asigurări sociale);

               —

               Cheltuieli guvernamentale (reprezentări oficiale în străinătate, contribuții pentru organisme internaționale);

               —

               Impozite și taxe (cu excepția impozitelor de succesiune), cheltuieli judiciare, cheltuieli de înregistrare a brevetelor și a mărcilor de fabrică;

               —

               Daune-interese, în cazul în care nu pot fi considerate drept capital;

               —

               Rambursări efectuate în caz de anulare a unor contracte sau a unor plăți nedatorate, în cazul în care nu pot fi considerate drept capital;

               —

               Amenzi;

               —

               Decontări periodice cu privire la serviciile poștale, de telegraf și telefonice, precum și la serviciile întreprinderilor de transport public;

               —

               Plăți consulare;

               —

               Pensii de întreținere care rezultă din obligații legale și asistență financiară în cazuri speciale;

               —

               Speze pentru documentație de orice natură angajate în nume personal prin instituții de schimb valutar autorizate;

               —

               Prime pentru sportivi și câștiguri din curse (cu excepția primelor și câștigurilor din curse primite de către profesioniști).


title: Directiva 96/18/CE a Comisiei din 19 martie 1996 de modificare a mai multor directive ale Consiliului privind comercializarea semințelor și a materialelor săditoareText cu relevanță pentru SEE.

text:
               03/Volumul 18

               RO

               Jurnalul Ofícial al Uniunii Europene

               190

         31996L0018

               L 076/21

               JURNALUL OFÍCIAL AL UNIUNII EUROPENE

         DIRECTIVA 96/18/CE A COMISIEI
   din 19 martie 1996
   de modificare a mai multor directive ale Consiliului privind comercializarea semințelor și a materialelor săditoare
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 21 a,
   având în vedere Directiva 69/208/CEE a Consiliului din 30 iunie 1969 privind comercializarea semințelor de plante oleaginoase și pentru fibră (2), astfel cum a fost modificată ultima dată prin Actul de aderare a Austriei, Finlandei și Suediei, în special articolul 20 a,
   având în vedere Directiva 70/458/CEE a Consiliului din 29 septembrie 1970 privind comercializarea semințelor de legume (3), astfel cum a fost modificată ultima dată prin Actul de aderare a Austriei, Finlandei și Suediei, în special articolul 40 a,
   întrucât, având în vedere evoluția cunoștințelor științifice și tehnice, Directivele 66/401/CEE, 69/208/CEE și 70/458/CEE trebuie modificate din următoarele motive;
   întrucât regulile internaționale actuale, în special cele ale Asociației Internaționale de Testare a Semințelor și ale Organizației pentru Cooperare și Dezvoltare Economică au fost revizuite în ceea ce privește greutățile maxime pentru loturile de semințe ale anumitor specii; întrucât s-a dovedit că este oportun ca această revizuire să fie adoptată de Comunitate;
   întrucât, prin urmare, greutățile maxime prevăzute de normele comunitare pentru loturile de semințe ale respectivelor specii trebuie revizuite corespunzător;
   întrucât măsurile prevăzute de prezenta directivă sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
   ADOPTĂ PREZENTA DIRECTIVĂ:
   Articolul 1
   Directiva 66/401/CEE se modifică după cum urmează:
   în coloana 2 a tabelului din anexa III „20” se înlocuiește cu „25” în ceea ce privește

               —

                  Lupinus albus

               —

                  Lupinus angustifolius

               —

                  Lupinus luteus

               —

                  Pisum sativum

               —

                  Vicia faba

               și

               —

                  Vicia sativa.

         Articolul 2
   Directiva 69/208/CEE se modifică după cum urmează:
   în coloana 2 a tabelului din anexa III „20” se înlocuiește cu „25” în toate cazurile în care apare, iar „10” se înlocuiește cu „25” în ceea ce privește Carthamus tinctorius.

   Articolul 3
   Directiva 70/458/CEE se modifică după cum urmează:
   punctul 1 din anexa III se înlocuiește cu următorul text:

      1.   Greutatea maximă a unui lot de semințe:

                              (a)

                              semințe de Phaseolus vulgaris, Pisum sativum și Vicia faba

                  25 tone;

                              (b)

                              semințe cu o dimensiune mai mare decât cea a unui bob de grâu, altele decât Phaseolus vulgaris, Pisum sativum și Vicia faba

                  20 tone;

                              (c)

                              semințe cu o dimensiune mai mică decât cea a unui bob de grâu

                  10 tone.

            Greutatea maximă a lotului nu trebuie să depășească mai mult de 5 %.”

   Articolul 4
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1996. Statele membre informează de îndată Comisia cu privire la aceasta.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern, pe care le adoptă în domeniul reglementat de prezenta directivă.
   Articolul 5
   Prezenta directivă intră în vigoare în ziua următoare datei publicării în Jurnalul Oficial al Comunităților Europene.

   Articolul 6
   Prezenta directivă se adresează statelor membre.

      Adoptată la Bruxelles, 19 martie 1996.

            Pentru Comisie

         Franz FISCHLER

            Membru al Comisiei

      (1)  JO 125, 11.7.1966, p. 2298/66.

      (2)  JO L 169, 10.7.1969, p. 3.

      (3)  JO L 225, 12.10.1970, p. 7.


title: Directiva 2011/21/UE a Comisiei din 2 martie 2011 de modificare a Directivei 91/414/CEE a Consiliului în vederea includerii substanței cletodim ca substanță activă și de modificare a Deciziei 2008/934/CE  Text cu relevanță pentru SEE

text:
               3.3.2011

               RO

               Jurnalul Oficial al Uniunii Europene

               L 58/49

         DIRECTIVA 2011/21/UE A COMISIEI
   din 2 martie 2011
   de modificare a Directivei 91/414/CEE a Consiliului în vederea includerii substanței cletodim ca substanță activă și de modificare a Deciziei 2008/934/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a etapei a treia a programului de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care urmează să fie evaluate în vederea unei eventuale includeri a acestora în anexa I la Directiva 91/414/CEE. Lista respectivă include substanța cletodim.

               (2)

               În conformitate cu articolul 11e din Regulamentul (CE) nr. 1490/2002, notificatorul și-a retras sprijinul privind includerea substanței active respective în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea substanței cletodim.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a depus o nouă cerere solicitând aplicarea procedurii accelerate, astfel cum se prevede la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Țărilor de Jos, care a fost desemnat stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificațiile substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Țările de Jos au evaluat informațiile suplimentare transmise de către solicitant și au pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la data de 1 decembrie 2009. Autoritatea a comunicat raportul suplimentar, pentru observații, celorlalte state membre și solicitantului și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei concluzia sa referitoare la cletodim, la data de 10 septembrie 2010 (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 28 ianuarie 2011 sub forma raportului de reexaminare al Comisiei privind substanța cletodim.

               (6)

               Diferitele examinări efectuate au arătat că produsele de protecție a plantelor care conțin cletodim pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, substanța activă cletodim ar trebui să fie inclusă în anexa I, pentru a garanta faptul că în toate statele membre autorizațiile pentru produsele de protecție a plantelor care conțin această substanță activă sunt emise în conformitate cu prevederile directivei menționate.

               (7)

               Fără a aduce atingere acestei concluzii, este oportun să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate face obiectul anumitor condiții. Prin urmare, este necesară solicitarea prezentării de către solicitant a unor informații suplimentare care să confirme, pe baza celor mai recente cunoștințe științifice, rezultatele evaluării riscului privind evaluările expunerii solului și apelor subterane și definiția reziduurilor pentru evaluarea riscului.

               (8)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin cletodim, pentru a se asigura că sunt respectate cerințele prevăzute în Directiva 91/414/CEE, în special la articolul 13, precum și condițiile relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să se prevadă un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile unitare enunțate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, pare necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva menționată anterior. Această clarificare nu impune însă obligații noi statelor membre sau titularilor de autorizații în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea substanței cletodim și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la cletodim din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Rândul referitor la cletodim din anexa la Decizia 2008/934/CE se elimină.
   Articolul 3
   Statele membre adoptă și publică până la 30 noiembrie 2011 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte de la 1 decembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, până la 30 noiembrie 2011, autorizațiile existente pentru produsele de protecție a plantelor care conțin cletodim ca substanță activă, în conformitate cu Directiva 91/414/CEE.
   Până la această dată, statele membre verifică, în special, dacă se respectă condițiile referitoare la cletodim din anexa I la directiva menționată, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva menționată, în conformitate cu condițiile prevăzute la articolul 13.
   (2)   Prin derogare de la alineatul (1), până la 31 mai 2011 cel târziu, pentru fiecare produs de protecție a plantelor autorizat care conține cletodim fie ca substanță activă unică, fie ca una dintre substanțele active cuprinse în anexa I la Directiva 91/414/CEE, statele membre reevaluează produsul în conformitate cu principiile unitare prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la cletodim. Pe baza evaluării, statele membre stabilesc dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, statele membre:

               (a)

               în cazul unui produs care conține cletodim ca substanță activă unică, după caz, modifică sau retrag autorizația până la 31 mai 2015 cel târziu; sau

               (b)

               în cazul unui produs care conține cletodim ca una dintre mai multe substanțe active, modifică sau retrag autorizația, după caz, până la 31 mai 2015 sau până la data stabilită pentru a efectua această modificare sau retragere în directiva sau directivele respective care a(u) adăugat substanța sau substanțele în cauză în anexa I la Directiva 91/414/CEE, dacă ultima dată este ulterioară celei dintâi.

         Articolul 5
   Prezenta directivă intră în vigoare la data de 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 2 martie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance clethodim (Concluzia evaluării inter pares a riscului utilizării ca pesticid a substanței active cletodim). EFSA Journal 2010; 8(9):1771. [93 pp.]. doi:10.2903/j.efsa.2010.1771. Disponibil la adresa: www.efsa.europa.eu

      (7)  JO L 366, 15.12.1992, p. 10.

      ANEXĂ
      La sfârșitul tabelului din anexa I la Directiva 91/414/CEE se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data intrării în vigoare

                     Data expirării includerii

                     Dispoziții specifice

                     „336

                     Cletodim
                     Nr. CAS: 99129-21-2

                     Nr. CIPAC: 508

                     (5RS)-2-{(1EZ)-1-[(2E)-3-cloroalliloxiimino]propil}-5-[(2RS)-2-(etiltio)propil]-3-hidroxiciclohex-2-en-1-onă

                     ≥ 930 g/kg
                     Impurități:
                     toluen max. 4 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizările ca erbicid pentru sfecla de zahăr.
                     PARTEA B
                     Pentru punerea în aplicare a principiilor uniforme din anexa VI, se iau în considerare concluziile raportului de reexaminare pentru cletodim, în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 28 ianuarie 2011.
                     Cu ocazia acestei evaluări generale, statele membre acordă o atenție deosebită protecției organismelor acvatice, păsărilor și mamiferelor și se asigură că în condițiile de utilizare este prevăzută aplicarea de măsuri adecvate de reducere a riscurilor.
                     Statele membre în cauză solicită prezentarea de informații de confirmare, pe baza celor mai recente cunoștințe științifice, privind:

                                 —

                                 evaluările expunerii solului și apelor subterane;

                                 —

                                 definiția reziduurilor pentru evaluarea riscurilor.

                           Statele membre în cauză se asigură că solicitantul furnizează Comisiei aceste informații de confirmare până la 31 mai 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2011/26/UE a Comisiei din 3 martie 2011 de modificare a Directivei 91/414/CEE a Consiliului în vederea includerii substanței active dietofencarb și de modificare a Deciziei 2008/934/CE  Text cu relevanță pentru SEE

text:
               4.3.2011

               RO

               Jurnalul Oficial al Uniunii Europene

               L 59/37

         DIRECTIVA 2011/26/UE A COMISIEI
   din 3 martie 2011
   de modificare a Directivei 91/414/CEE a Consiliului în vederea includerii substanței active dietofencarb și de modificare a Deciziei 2008/934/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a etapei a treia a programului de lucru menționat la articolul 8 alineatul (2) din Directiva 91/414/CEE, precum și o listă de substanțe active care urmează să fie evaluate în vederea unei eventuale includeri a acestora în anexa I la Directiva 91/414/CEE. Această listă include substanța dietofencarb.

               (2)

               În conformitate cu articolul 11e din Regulamentul (CE) nr. 1490/2002, notificatorul și-a retras sprijinul privind includerea substanței active respective în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea substanței dietofencarb.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Franței, care a fost desemnată stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificațiile substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Franța a evaluat informațiile suplimentare transmise de către solicitant și a pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la data de 21 decembrie 2009. Autoritatea a comunicat raportul suplimentar, pentru observații, celorlalte state membre și solicitantului și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, autoritatea și-a prezentat, în fața Comisiei, concluzia privind substanța dietofencarb la 7 septembrie 2010 (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 28 ianuarie 2011, sub forma raportului de reexaminare al Comisiei privind substanța dietofencarb.

               (6)

               Diferitele examinări efectuate au arătat că produsele de protecție a plantelor care conțin dietofencarb pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este necesar să se includă substanța dietofencarb în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei respective.

               (7)

               Fără a aduce atingere acestei concluzii, este necesar să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Din aceste motive, este necesar să se ceară solicitantului să furnizeze informații suplimentare de confirmare a absorbției posibile a metabolitului 6-NO2-DFC în culturile succesive și evaluarea riscului pentru speciile de artropode care nu sunt vizate.

               (8)

               Înainte de includerea unei substanțe active în anexa I, ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin dietofencarb, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, pare necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva menționată anterior. Totuși, această clarificare nu impune nicio altă obligație statelor membre sau titularilor autorizațiilor, în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea substanței dietofencarb și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la dietofencarb din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Se elimină rubrica referitoare la dietofencarb din anexa la Decizia 2008/934/CE.
   Articolul 3
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică actele respective de la 1 decembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere cu ocazia publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin dietofencarb ca substanță activă până la 30 noiembrie 2011.
   Până la această dată, statele membre verifică, în special, dacă se respectă condițiile privind substanța dietofencarb din anexa I la directiva menționată, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva menționată, în conformitate cu condițiile prevăzute la articolul 13 din directiva menționată.
   (2)   Prin derogare de la alineatul (1), pentru fiecare produs de protecție a plantelor autorizat care conține dietofencarb fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 31 mai 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la dietofencarb. Pe baza evaluării respective, statele membre stabilesc dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acestei determinări, statele membre:

               (a)

               modifică sau retrag autorizația în cazul unui produs care conține dietofencarb ca substanță activă unică, după caz, până la 31 mai 2015 cel târziu; sau

               (b)

               în cazul unui produs care conține dietofencarb ca una dintr-o serie de substanțe active, modifică sau retrag autorizația, atunci când este necesar, până la 31 mai 2015 sau până la data stabilită pentru o astfel de modificare sau de retragere în directiva sau directivele respectivă (respective) care a (au) adăugat substanța sau substanțele relevantă (relevante) în anexa I la Directiva 91/414/CEE, oricare dintre acestea este mai recentă.

         Articolul 5
   Prezenta directivă intră în vigoare la data de 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 3 martie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance diethofencarb (Concluzia evaluării inter pares a riscului utilizării ca pesticid a substanței active dietofencarb). EFSA Journal 2010; 8(9):1721. [55 pp.] doi:10.2903/j.efsa.2010.1721. Document disponibil la adresa: www.efsa.europa.eu/efsajournal.htm

      (7)  JO L 366, 15.12.1992, p. 10.

      ANEXĂ
      La sfârșitul tabelului din anexa I la Directiva 91/414/CEE se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „331

                     Dietofencarb
                     Nr. CAS: 87130-20-9
                     Nr. CIPAC: 513

                        Izopropil 3,4-dietoxicarbanilat

                     ≥ 970 g/kg
                     Impurități:
                     Toluen: maximum 1 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizări ca fungicid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare privind substanța dietofencarb, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală din 28 ianuarie 2011.
                     În cadrul acestei evaluări generale, statele membre trebuie să acorde o atenție specială riscului pentru organismele acvatice și artropodele care nu sunt vizate și să se asigure că condițiile de utilizare includ măsuri adecvate de reducere a riscului.
                     Statele membre în cauză solicită prezentarea de informații de confirmare privind:

                                 (a)

                                 absorbția potențială a metabolitului 6-NO2-DFC în culturile succesive;

                                 (b)

                                 evaluarea riscului pentru artropodele care nu sunt vizate.

                           Statele membre în cauză se asigură că solicitantul transmite aceste informații Comisiei până la 31 mai 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2011/25/UE a Comisiei din 3 martie 2011 de modificare a Directivei 91/414/CEE a Consiliului în vederea includerii substanței bupirimat ca substanță activă și de modificare a Deciziei 2008/934/CE a Comisiei  Text cu relevanță pentru SEE

text:
               4.3.2011

               RO

               Jurnalul Oficial al Uniunii Europene

               L 59/32

         DIRECTIVA 2011/25/UE A COMISIEI
   din 3 martie 2011
   de modificare a Directivei 91/414/CEE a Consiliului în vederea includerii substanței bupirimat ca substanță activă și de modificare a Deciziei 2008/934/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Această listă include substanța bupirimat.

               (2)

               În conformitate cu articolul 11e din Regulamentul (CE) nr. 1490/2002, notificatorul și-a retras sprijinul privind includerea substanței active respective în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea substanței bupirimat.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a transmis o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Țărilor de Jos, desemnate stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificațiile substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Țările de Jos au evaluat datele suplimentare prezentate de solicitant și au pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la data de 26 noiembrie 2009. Autoritatea a comunicat raportul suplimentar, pentru observații, celorlalte state membre și solicitantului și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, autoritatea și-a prezentat, în fața Comisiei, concluzia privind substanța bupirimat la 20 septembrie 2010 (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 28 ianuarie 2011, sub forma raportului de reexaminare al Comisiei privind substanța bupirimat.

               (6)

               Diferitele examinări efectuate au arătat că produsele de protecție a plantelor care conțin bupirimat pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este necesar să se includă substanța bupirimat în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei respective.

               (7)

               Fără a aduce atingere acestei concluzii, este oportun să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Din aceste motive, este necesar să se ceară solicitantului să furnizeze informații suplimentare pentru confirmarea degradării solului, privind parametrii cinetici, precum și privind parametrii de absorbție și desorbție a metabolitului principal al solului De-etil-bupirimat (DE-B).

               (8)

               Înainte de includerea unei substanțe active în anexa I, ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin bupirimat, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, pare necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva menționată anterior. Totuși, această clarificare nu impune nicio altă nouă obligație statelor membre sau titularilor autorizațiilor, în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea substanței bupirimat și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la bupirimat din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Se elimină rândul referitor la bupirimat din anexa la Decizia 2008/934/CE.
   Articolul 3
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică actele respective de la 1 decembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere cu ocazia publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin bupirimat ca substanță activă până la 30 noiembrie 2011.
   Până la această dată, statele membre verifică, în special, dacă se respectă condițiile referitoare la bupirimat din anexa I la directiva respectivă, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva respectivă, în conformitate cu condițiile prevăzute la articolul 13 din aceasta.
   (2)   Prin derogare de la alineatul (1), pentru fiecare produs de protecție a plantelor autorizat care conține bupirimat fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 31 mai 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la bupirimat. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acelei determinări, statele membre:

               (a)

               modifică sau retrag autorizația în cazul unui produs care conține bupirimat ca substanță activă unică, după caz, până la 31 mai 2015 cel târziu; sau

               (b)

               în cazul unui produs care conține bupirimat ca una dintr-o serie de substanțe active, modifică sau retrag autorizația, atunci când este necesar, până la 31 mai 2015 sau până la data stabilită pentru o astfel de modificare sau de retragere în directiva sau directivele respectivă (respective) care a (au) adăugat substanța sau substanțele relevantă (relevante) în anexa I la Directiva 91/414/CEE, oricare dintre acestea este mai recentă.

         Articolul 5
   Prezenta directivă intră în vigoare la data de 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 3 martie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance bupirimate (Concluzia reexaminării inter pares a riscului utilizării ca pesticid a substanței active bupirimat). EFSA Journal 2010; 8(10):1786. [82pp.]. doi:10.2903/j.efsa.2010.1786. Document disponibil la adresa: www.efsa.europa.eu.

      (7)  JO L 366, 15.12.1992, p. 10.

      ANEXĂ
      Se adaugă următoarea rubrică la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „337

                     Bupirimat
                     Nr. CAS: 41483-43-6
                     Nr. CIPAC: 261

                     5-butil-2-etilamino-6-metilpirimidină-4-il-dimetilsulfamat

                     ≥ 945 g/kg
                     Impurități:
                     Etirimol: maximum 2 g/kg
                     Toluen: maximum 3 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizări ca fungicid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare privind substanța bupirimat, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală din 28 ianuarie 2011.
                     În această evaluare generală, statele membre acordă o atenție deosebită:

                                 —

                                 protejării organismelor acvatice. Condițiile de autorizare includ, după caz, măsuri de reducere a riscului;

                                 —

                                 protejării apelor subterane, dacă substanța activă este utilizată în regiuni vulnerabile din punct de vedere al solului și/sau al condițiilor climatice. Condițiile de autorizare includ, după caz, măsuri de reducere a riscului;

                                 —

                                 riscului în teren pentru artropodele care nu sunt vizate.

                           Statele membre în cauză solicită prezentarea de informații de confirmare privind:

                                 1.

                                 specificațiile materialului tehnic, astfel cum a fost fabricat în scop comercial, prin date analitice adecvate, inclusiv informații privind importanța impurităților,

                                 2.

                                 echivalența între specificațiile materialului tehnic, astfel cum a fost fabricat în scop comercial, și cele ale materialelor de încercare utilizate în dosarele de toxicitate;

                                 3.

                                 parametrii cinetici, degradarea solului și parametrul de absorbție și desorbție pentru principalul metabolit al solului DE-B (de-etil-bupirimat).

                           Statele membre în cauză se asigură că solicitantul prezintă Comisiei datele de confirmare și informațiile specificate la punctele 1 și 2 până la 30 noiembrie 2011 și informațiile specificate la punctul 3 până la 31 mai 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2002/90/CE a Consiliului din 28 noiembrie 2002 de definire a facilitării intrării, tranzitului și șederii neautorizate

text:
Anunţ juridic important

|

32002L0090

Official Journal L 328 , 05/12/2002 P. 0017 - 0018 Ediţie specială în limba cehă Chapter 19 Volume 06 P. 64  - 65 Ediţie specială în limba estonă Chapter 19 Volume 06 P. 64  - 65 Ediţie specială în limba maghiară Chapter 19 Volume 06 P. 64  - 65 Ediţie specială în limba lituaniană Chapter 19 Volume 06 P. 64  - 65 Ediţie specială în limba letonă Chapter 19 Volume 06 P. 64  - 65 Ediţie specială în limba malteză Chapter 19 Volume 06 P. 64  - 65 Ediţie specială în limba polonă Chapter 19 Volume 06 P. 64  - 65 Ediţie specială în limba slovacă Chapter 19 Volume 06 P. 64  - 65 Ediţie specială în limba slovenă Chapter 19 Volume 06 P. 64  - 65

		20021128Directiva 2002/90/CE a Consiliuluidin 28 noiembrie 2002de definire a facilitării intrării, tranzitului și șederii neautorizateCONSILIUL UNIUNII EUROPENE,având în vedere Tratatul de instituire a Comunității Europene, în special articolul 61 litera (a) și articolul 63 alineatul (3) litera (b),având în vedere inițiativa Republicii Franceze [1],având în vedere avizul Parlamentului European [2],întrucât:(1) Unul dintre obiectivele Uniunii Europene este crearea treptată a unui spațiu de libertate, securitate și justiție, care implică, în special, combaterea imigrației ilegale.(2) Este, prin urmare, necesară combaterea facilitării imigrației ilegale, atât în cazul în care aceasta reprezintă trecerea ilegală efectivă a frontierei, cât și atunci când are ca scop alimentarea rețelelor de exploatare a persoanelor.(3) În acest sens, este necesară realizarea unei apropieri a dispozițiilor juridice existente, în special în ceea ce privește, pe de o parte, definirea precisă a faptei ilicite în cauză și a excepțiilor, definire care face obiectul prezentei directive, și, pe de altă parte, normele minime în materie de sancțiuni, de răspundere a persoanelor juridice și de competență jurisdicțională, care fac obiectul Deciziei-cadru 2002/946/JAI a Consiliului din 28 noiembrie 2002 privind consolidarea cadrului penal pentru a preveni facilitarea intrării, tranzitului și șederii neautorizate [3].(4) Prezenta directivă are ca obiectiv definirea noțiunii de facilitare a imigrației ilegale și eficientizarea aplicării Deciziei-cadru 2002/946/JAI, în vederea prevenirii acestei infracțiuni.(5) Prezenta directivă completează alte instrumente adoptate pentru combaterea imigrației ilegale, a muncii ilegale, a traficului de persoane și a exploatării sexuale a copiilor.(6) În ceea ce privește Islanda și Norvegia, prezenta directivă constituie o dezvoltare a dispozițiilor acquis-ului Schengen în sensul acordului încheiat între Consiliul Uniunii Europene și Republica Islanda și Regatul Norvegiei privind asocierea acestor două state la transpunerea, punerea în aplicare și dezvoltarea acquis-ului Schengen [4], care intră în sfera de aplicare a articolului 1 punctul (E) din Decizia 1999/437/CE a Consiliului din 17 mai 1999 privind anumite norme de aplicare a respectivului acord [5].(7) Regatul Unit și Irlanda participă la adoptarea și aplicarea prezentei directive în conformitate cu dispozițiile relevante ale tratatelor.(8) În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei directive, și prin urmare, nu are nici o obligație în temeiul acesteia și nici nu face obiectul aplicării sale. Având în vedere faptul că prezenta directivă reprezintă o dezvoltare a acquis-ului Schengen în temeiul dispozițiilor Titlului IV din partea a treia a Tratatului de instituire a Comunității Europene, Danemarca decide, în conformitate cu articolul 5 din protocolul menționat anterior, în termen de șase luni de la data adoptării de către Consiliu a prezentei directive, dacă o transpune sau nu în legislația sa internă,ADOPTĂ PREZENTA DIRECTIVĂ:Articolul 1Conduită ilicită(1) Fiecare stat membru adoptă sancțiuni adecvate aplicabile:(a) oricărei persoane care ajută în mod conștient o persoană care nu este resortisantă a unui stat membru să intre pe teritoriul unui stat membru sau să tranziteze pe teritoriul respectiv, încălcând legislația statului în cauză cu privire la intrarea sau tranzitul străinilor;(b) oricărei persoane care ajută în mod conștient, în scop lucrativ, o persoană care nu este resortisantă a unui stat membru să domicilieze pe teritoriul unui stat membru, încălcând legislația statului respectiv cu privire la șederea străinilor.(2) Fiecare stat membru poate decide să nu impună sancțiuni în cazul conduitei definite la alineatul (1) litera (a), aplicând propria legislație și practică internă, în cazul în care comportamentul respectiv are ca scop acordarea de ajutor umanitar persoanei în cauză.Articolul 2Instigarea, participarea și tentativaFiecare stat membru ia măsurile necesare pentru a se asigura că sancțiunile prevăzute la articolul 1 se aplică, de asemenea, oricărei persoane care:(a) este instigatoare sau(b) este complice sau(c) comite o tentativăla una dintre faptele ilicite menționate în articolul 1 alineatul (1) litera (a) sau (b).Articolul 3SancțiuniFiecare stat membru ia măsurile necesare pentru ca faptele ilicite menționate la articolele 1 și 2 să facă obiectul unor sancțiuni efective, proporționale și cu efect de descurajare.Articolul 4Punerea în aplicare(1) Statele membre asigură punerea în aplicare a actelor cu putere de lege și actelor administrative necesare pentru a se conforma prezentei directive înainte de 5 decembrie 2004. Statele membre informează de îndată Comisia cu privire la aceasta.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă, precum și un tabel de corespondență între prezenta directivă și dispozițiile de drept intern adoptate. Comisia informează celelalte state membre cu privire la aceasta.Articolul 5AbrogareArticolul 27 alineatul (1) din Convenția Schengen din 1990 se abrogă la 5 decembrie 2004. În cazul în care, în conformitate cu articolul 4 alineatul (1), un stat membru pune în aplicare prezenta directivă înainte de data respectivă, dispoziția menționată anterior încetează să fie aplicabilă statului membru respectiv de la data punerii în aplicare.Articolul 6Intrarea în vigoarePrezenta directivă intră în vigoare la data publicării în Jurnalul Oficial al Comunităților Europene.Articolul 7DestinatariPrezenta directivă se adresează statelor membre, în conformitate cu Tratatul de instituire a Comunității Europene.Adoptată la Bruxelles, 28 noiembrie 2002.Pentru ConsiliuPreședinteleB. Haarder[1] JO C 253, 4.9.2000, p. 1.[2] JO C 276, 1.10.2001, p. 244.[3] JO L 328, 5.12.2002, p. 1.[4] JO L 176, 10.7.1999, p. 36.[5] JO L 176, 10.7.1999, p. 31.--------------------------------------------------


title: Directiva 2006/78/CE a Comisiei din 29 septembrie 2006 de modificare a Directivei 76/768/CEE a Consiliului privind produsele cosmetice în scopul de a adapta la progresul tehnic anexa II la directiva respectivăText cu relevanță pentru SEE.

text:
Anunţ juridic important

|

32006L0078

Official Journal L 271 , 30/09/2006 P. 0056 - 0057

		20060929Directiva 2006/78/CE a Comisieidin 29 septembrie 2006de modificare a Directivei 76/768/CEE a Consiliului privind produsele cosmetice în scopul de a adapta la progresul tehnic anexa II la directiva respectivă(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 76/768/CEE a Consiliului din 27 iulie 1976 privind apropierea legislațiilor statelor membre cu privire la produsele cosmetice [1], în special articolul 8 alineatul (2),după consultarea Comitetului științific pentru produse cosmetice și produse nealimentare,întrucât:(1) Subprodusele de origine animală din materialele din categoria 1 sau materialele din categoria 2 în temeiul Regulamentului (CE) nr. 1774/2002 al Parlamentului European și al Consiliului din 3 octombrie 2002 de stabilire a normelor sanitare privind subprodusele de origine animală care nu sunt destinate consumului uman [2] nu sunt autorizate pentru intrarea în lanțul de producție al unui produs tehnic, precum produsul cosmetic. Restricțiile de aprovizionare impuse astfel produselor cosmetice fabricate în Comunitate trebuie extinse pentru a reglementa produsele importate.(2) Deoarece materialul cu risc specific definit în anexa V la Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă [3] este inclus în materialele din categoria 1 prevăzute de Regulamentul (CE) nr. 1774/2002, trimiterea la respectiva anexă în mențiunea nr. 419 din anexa II la Directiva 76/768/CEE nu mai este necesară.(3) În conformitate cu articolul 22 alineatul (1) din Regulamentul (CE) nr. 999/2001, dispozițiile de la partea A din anexa XI la respectivul regulament se aplică până la data adoptării unei decizii în conformitate cu articolul 5 alineatul (2) sau (4), după care devine aplicabil articolul 8 din respectivul regulament și anexa V la acesta.(4) Prin urmare, Directiva 76/768/CEE ar trebui modificată în consecință.(5) Măsurile prevăzute de prezenta directivă sunt conforme cu avizul Comitetului permanent pentru produse cosmetice,ADOPTĂ PREZENTA DIRECTIVĂ:Articolul 1Mențiunea nr. 419 din anexa II la Directiva 76/768/CEE se înlocuiește cu următoarea:"419. Materialele din categoria 1 și categoria 2, astfel cum au fost definite la articolele 4 și, respectiv, 5 din Regulamentul (CE) nr. 1774/2002 al Parlamentului European și al Consiliului [****], precum și ingredientele derivate din acestea.Articolul 2(1) Statele membre adoptă actele cu putere de lege și actele administrative necesare pentru a se conforma prezentei directive până la 30 martie 2007. Statele membre comunică de îndată Comisiei textul acestor acte, precum și un tabel de corespondență între aceste acte și prezenta directivă.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării oficiale. Statele membre stabilesc modalitatea de efectuare a acestei trimiteri.(2) Comisiei i sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a treia zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 29 septembrie 2006.Pentru ComisieGünter VerheugenVicepreședinte[1] JO L 262, 27.9.1976, p. 169, directivă astfel cum a fost modificată ultima dată prin Directiva 2006/65/CE a Comisiei (JO L 198, 20.7.2006, p. 11).[2] JO L 273, 10.10.2002, p. 1, regulament astfel cum a fost modificat ultima dată prin Regulamentul (CE) nr. 208/2006 al Comisiei (JO L 36, 8.2.2006, p. 25).[3] JO L 147, 31.5.2001, p. 1, regulament astfel cum a fost modificat ultima dată prin Regulamentul (CE) nr. 1041/2006 al Comisiei (JO L 187, 8.7.2006, p. 10).[****] JO L 273, 10.10.2002, p. 1."--------------------------------------------------